Source: https://octavpelin.wordpress.com/2013/02/27/
Timestamp: 2019-12-07 21:17:41+00:00

Document:
27 | februarie | 2013 | Octavpelin's Weblog
TRAIAN BASESCU SAU”MAE STATE” CHELTUIE BANUL CONTRIBUABILULUI ROMAN LA VIENA!
Traian Băsescu va participa miercuri la cea de-a cincea ediţie a Forumului Global al Alianţei Civilizaţiilor, care se desfăşoară la Viena, urmând să aibă convorbiri şi cu omologul din Austria, Heinz Fischer, precum şi cu reprezentanţi ai comunităţii de români şi ai mediului de afaceri austriac.
Potrivit Administraţiei Prezidenţiale, şeful statului va participa miercuri dimineaţă la Forumul Global al Alianţei Civilizaţiilor, care se va desfăşura la Palatul Hofburg.
Ulterior, preşedintele Băsescu va avea, la sediul Ambasadei României în Republica Austria, o întâlnire cu reprezentanţi ai comunităţii româneşti, după care va avea convorbiri cu omologul său, Heinz Fischer.
Miercuri după-amiază, Traian Băsescu va avea o întrevedere cu oamenii de afaceri austrieci.
Etichete:TRAIAN BASESCU"MAE STATE "CHELTUIE BANUL CONTRIBUABILULUI ROMAN LA VIENA!
STARPITURA PENALA TRAIAN BASESCU VREA „SA SE INTOARCA IN POLITICA IN 2014!NU VREA SA FIE PENSIONAR LA JILAVA!
“Mă întorc în politică în 2014. Nu pot să fiu pensionar”, a declarat Traian Băsescu, la Viena, scrie realitatea.net.
Traian Băsescu declara în urmă cu ceva timp că se retrage din viața politică după alegerile prezidențiale din 2014.
În septembrie 2011, Traian Băsescu a spus, întrebat de un tânăr pedelist dacă, după încetarea celui de-al doilea mandat de preşedinte, va mai activa în viaţa politică, că nu.
Nu voi mai activa în viaţa politică. O să am 63 de ani. Cine o să mai aibă nevoie de mine?”, spunea președintele.
Etichete:NU VREA SA FIE PENSIONAR LA JILAVA!, STARPITURA PENALA TRAIAN BASESCU "VREA SA SE INTOARCA IN POLITICA IN 2014!
MOTIVAREA COMPLETULUI DE PE LANGA JUDECATORIA SECT.4 :SUNT SUFICIENTE MOTIVE PENTRU CA FOSTUL PREMIER ADRIAN NASTASE SA FIE ELIBERAT!
Fostul premier Adrian Năstase a avut un comportament foarte bun pe perioada detenţiei, nu a avut nici o sancţiune, iar perioada petrecută după gratii a fost suficientă pentru reeducare sa, apreciază instanţa care a decis eliberarea condiţionată din închisoare a fostului prim-ministru.
Judecătorii de la Judecătoria sectorului 4 au făcut publică, miercuri, motivarea în cazul Adrian Năstase şi spun că sunt suficiente motive ca fostul premier să fie lăsat în libertate.
„Cu privire la condiţia , instanţa constată că este îndeplinită în condiţiile în care caracterizarea ataşată procesului-verbal atestă că deţinutul a avut un comportament conform întru totul cu exigenţele şi rigorile pe care le presupune mediul carceral, nefiind sancţionat niciodată”, se arată în motivarea instanţei.
De asemenea, „instanţa apreciază că prin executarea fracţiunii obligatorii de pedeapsă, condamnatul a dobândit o vocaţie la acordarea beneficiului liberării condiţionate, urmând ca instanţa să aprecieze dacă, în funcţie şi de celelalte criterii stabilite de lege, este oportună acordarea liberării condiţionate”.
În ceea ce priveşte condiţia fracţiei obligatorii, „instanţa observă că deţinutul, în vârstă de 62 ani, a executat fracţia legală de o treime din pedeapsa însumând 730 zile, adică 243 zile. La momentul discutării în comisia de individualizare (04.01.2013) condamnatul acumulase un total de 244 zile închisoare, compus din 199 zile efectiv executate şi 45 zile câştig obţinut ca urmare a elaborării unei lucrări ştiinţifice publicate. La acest moment condamnatul are un total de 284 zile câştigate şi executate”.
Totodată, „i s-a permis să lucreze la elaborarea lucrării 8 ore pe zi (40 ore/săptămână) şi apoi 10 ore zi (50 ore pe săptămână). Mai trebuie observat că la momentul la care administraţia penitenciarului a luat cunoştinţă că urmează a fi elaborată lucrarea amintită, deţinutul a semnat un angajament în cadrul căruia declară că lucrarea nu va aduce atingere legii privind drepturile de autor.”
Motivele eliberării lui Năstase
Conform caracterizării ataşate la procesul-verbal, rezultă că deţinutul (aflat la prima analiză) a avut un comportament foarte bun pe perioada detenţiei, nefiind sancţionat disciplinar.
S-a mai arătat că deţinutul a participat la activităţile educative organizate în penitenciar (17 programe), desfăşurând şi o activitate de redactare a unei lucrări ştiinţifice, aspecte în considerarea cărora a fost recompensat de trei ori cu suplimentări ale dreptului la vizită.
Pentru toate acestea, Comisia a apreciat că timpul executat de condamnat din pedeapsă este suficient pentru reeducarea sa, motiv pentru care a propus liberarea condiţionată.
Au trecut 15 zile de când magistraţii au decis că Adrian Năstase poate fi eliberat condiţionat. Judecătorii nu făcut publică astăzi motivarea sentinţei. Motivarea este esenţială pentru a se trece la următorul pas: judecarea recursului la Tribunal.
Nu se ştie termenul la care se va judeca recursului.
Etichete:MOTIVAREA COMPLETULUI DE PE LANGA JUDECATORIA SECT.4:SUNT SUFICIENTE MOTIVE PENTRU CA FOSTUL PREMIER ADRIAN NASTASE SA FIE ELIBERAT!
CORBII DE LA CCR AU JUCAT DUPA PARTITURA PD-L -BASESCU!
CCR a jucat după partitura PDL-Băsescu.
Mult invocata „superimunitate” la care se referă Opoziţia şi Traian Băsescu s-a dovedit o simplă temă propagandistică. CCR a găsit neconstituţional doar un termen de atac în justiţie în statutul parlamentarilor.
CCR consideră discriminarea pozitivă ca fiind neconstituţională
Judecătorii Curţii Constituţionale au decis miercuri că două articole din Statutul parlamentarilor sunt neconstituţionale. Decizia judecătorilor este – coincidenţă – pe aceeaşi linie cu obiecţiile lui Traian Băsescu. Judecătorii au considerat că în textul legii există o discriminare pozitivă. Concret, au fost infirmate articolele care prevedeau un termen de 45 de zile de contestare de către senatori şi deputaţi a unui raport ANI privind un caz de incompatibilitate sau conflict de interese. În minuta judecătorilor se precizează că parlamentarii beneficiază de 30 de zile în plus pentru contestare în justiţie, în timp ce restul cetăţenilor, doar de 15 zile pentru contestaţii în justiţie.
Din păcate, susţinerile judecătorilor nu au o motivaţie de ordin constituţional. Termenul de 15 zile este un termen utilizat în dreptul comun. Termenul de 45 de zile legiferat de parlamentari se referă strict la contestarea unor rapoarte ANI. Cetăţenii care intră sub incidenţa termenului de 15 zile nu sunt verificaţi de ANI. Şi acelaşi lucru este valabil şi pentru funcţionarii publici care fac obiectul verificărilor ANI. Pentru că este o diferenţă între calitatea de funcţionar public şi cea de demnitar, recte senator sau deputat. Dacă se şterg aceste diferenţe, nu mai există raţiunea de a fi a Parlamentului, sau chiar se poate spune că Parlamentul nu mai este instrumentul prin care poporul îşi exercită suveranitatea în stat.
Etichete:CORBII CCR AU JUCAT DUPA PARTITURA PD-L -BASESCU!
PISICU’ SI PAIATA EUROPEI,PE NUME TRAIAN BASESCU SI DELIRUL SAU ELECTORAL IMPOTRIVA LIDERILOR USL,INAINTE DE A INTRA LA „MITITICA!”
Traian Băsescu a ieşit cu o declaraţie publică, după ce liderii USL au dat publicităţii scrisoarea pe care au primit-o de la Cotroceni şi care conţinea elemente ce nu erau de competenţa premierului, a şefilor celor două Camere, dar nici în fişa postului preşedintelui.
Băsescu, nemulţumit de devoalarea scrisorii.
Traian Băsescu se consideră – din nou – singurul deţinător al adevărului absolut, singurul care ştie ce trebuie făcut în diverse situaţii şi domenii. Formulări de genul „ce credeam eu” şi „dacă ar fi ţinut cont (liderii USL – n.a.) de sugestiile mele” sunt edificatoare în acest sens.
Intervenţia de la Palatul Cotroceni a venit în urma faptului că premierul Ponta şi şeful Senatului, Crin Antonescu, au respins „sugestiile” preşedintelui exprimate în scrisoarea adresată celor doi plus preşedintelui Camerei. Băsescu i-a acuzat pe cei în cauză că au utilizat scrisoarea pentru „dezinformarea populaţiei”. O acuzaţia fără nicio acoperire. Ponta şi Antonescu au declarat doar că tot ceea ce a solicitat preşedintele fie nu era de competenţa lor, fie nu intra în atribuţiile preşedintelui. În prima parte a declaraţiei, Traian Băsescu a readus în discuţie tema nocivă şi mincinoasă – şi care a făcut mult rău României – a „loviturii de stat” din iulie 2012.
Băsescu a reluat „temele” din scrisoarea de sâmbătă
Traian Băsescu a considerat că replicile lui Ponta şi Antonescu referitoare la ce a scris el în scrisoarea trimisă au „fost necinstite”.
Dar iată ce a cerut Băsescu, ce răspunsuri a primit şi ce acte normative a încălcat:
1. „Desemnarea (până pe 3 martie – n.a.) candidaţilor pentru ocuparea poziţiilor de Procuror General al Parchetului de pe lângă Înalta Curte de Casaţie şi Justiţie şi Procuror-şef al Direcţiei Naţionale Anticorupţie.” Aici, atât Victor Ponta, cât şi preşedinţii celor două Camere au dat un răspuns simplu: nu este de competenţa lor desemnarea şefilor Parchetelor. Competenţa ţine doar de ministrul Justiţiei, care este independent şi evident nu există vreo legătură cu Parlamentul.
2. „Îndepărtarea imediată din Guvern a miniştrilor care au dosare penale pe rolul instanţelor precum şi asigurarea că niciun ministru declarat incompatibil de ANI nu va fi menţinut în Guvern.” Premierul Ponta a precizat foarte clar că, în momentul în care o primă instanţă pronunţă o condamnare la adresa vreunui ministru, atunci acesta nu va mai face parte din guvern. Evident, referirea era la Relu Fenechiu şi Liviu Dragnea. Totuşi, trebuie să precizăm că în acest caz Traian Băsescu, prin intervenţia sa, nu a ţinut cont de ce spune Legea răspunderii ministeriale la art. 24:
(1) Până la rămânerea definitivă a hotărârii judecătoreşti de condamnare, persoanele prevăzute la art. 6 sunt considerate nevinovate.
(3) Membrul Guvernului, condamnat printr-o hotărâre judecătorească definitivă, va fi demis din funcţie de Preşedintele României, la propunerea primului-ministru.
Deci, după cum se vede, legea prevede negru pe alb că ministrul îşi pierde postul abia atunci când este condamnat definitiv.
3. „Încetarea/suspendarea a mandatelor parlamentarilor care fac obiectul unor hotărâri negative în materie de incompatibilitate sau ale unor condamnări pentru acte de corupţie.” Pentru acest punct, Traian Băsescu nu ţine cont de faptul că un parlamentar îşi pierde oricum mandatul când primeşte o condamnare cu suspendare. Iar în ceea ce priveşte încetarea sau suspendarea mandatelor în cazul unei hotărâri negative în materie de incompatibilitate, iarăşi Traian Băsescu nu ţine cont de legislaţia în vigoare care prevede încetarea sau suspendarea mandatului doar prin decizie judecătorească, nu prin hotărâre ANI.
4. „Rediscutarea în Parlament a Statutului deputaţilor şi senatorilor.” Aici Traian Băsescu confundă actualul Parlament cu cel condus de Roberta Anastase, când, dacă votul nu ieşea cum dorea PDL, se încerca reluarea lui. Dar, atenţie, Traian Băsescu nu ţine cont de art. 69 (alin. 2) din Constituţie: Orice mandat imperativ este nul. Cu alte cuvinte, NIMENI nu poate da indicaţii parlamentarilor ce şi cum să voteze.
Băsescu ameninţă cu arma preferată: vocea străinătăţii
Reţeta, de fapt arma sa cea mai teribilă, cea care l-a scăpat de demitere în 2012, „vocea străinătăţii”, este utilizată şi acum sub formă de ameninţare.
„Minciuna trebuie să înceteze. Declaraţiile de zilele acestea au fost urmărite de toate ambasadele. Nu ştiu cum îşi imaginează cei doi lideri majori ai USL că aceste mesaje în care ei nu recunosc ce acceptă în Consiliul UE că nu se ia nota de acest limbaj dublu, unu la UE şi altul acasă. Vă asigur ca această abordare face foarte mult rău ţării şi ne plasează tot mai mult în zona unei ţări impredictibile”. Suntem în faţa unei manipulări de zile mari. Repetăm, cei doi, Ponta şi Antonescu, nu au declarat nimic „belicos” faţă de „sugestiile” lui Traian Băsescu. Nu reiese din tot ce au zis în ultimele zile Ponta şi Antonescu că nu ar recunoaşte ce acceptă Consiliul UE. Dar Traian Băsescu utilizează „sperietoarea” numită străinătate, şi pentru a câştiga puncte, nu atât pentru el, cât mai ales pentru PDL. Şi aici se înscrie şi prezicerea unui „eşec” pe linie Schengen. Pentru că asta urmăreşte preşedintele: să pregătească vinovaţi pentru un eventual eşec privind aderarea la spaţiul Schengen. Şi doar vinovaţi din tabăra adversă, deşi marea responsabilitate revine celor care au guvernat Românie în 2010 şi 2011.
A uitat ce a spus cu 20 de minute înainte
Traian Băsescu nu s-a dezminţit. A tras o minciunică pe la începutul discursului său, legat de cererea adresată liderilor USL privind şefii Parchetelor. „Ceream desemnarea, nu încheierea procedurii, pentru numirea procurorului general şi a şefului DNA şi menţionam că ar trebui să fie recunoscuţi din punct de vedere al competenţei profesionale, integrităţii şi rezultatelor în lupta anticorupţie. Nu ceream nici nume, nici prieteni, ci desemnarea unor oameni care să îndeplinească aceste calităţi.”
După nici 20 de minute, întrebat de un ziarist dacă i l-a propus lui Mona Pivniceru pe Daniel Morar, nu a mai avut ce să facă şi a recunoscut: „Am avut mai multe discuţii şi sigur că i-am sugerat, îl aveţi pe Morar, care are dreptul să crească în carieră, a avut rezultate bune, dar după eşecul primei desemnări nu am mai pomenit niciun un nume.” Din câte ştim, Traian Băsescu l-a propus pe Morar după ce a respins prima echipă de procurori şefi desemnaţi, iar ministrul Justiţiei, Mona Pivniceru, i-a spus clar, „niciodată”.
Niciun cuvânt despre evenimentele de la CSM
Traian Băsescu s-a ferit ca dracu’ de tămâie să facă vreo aluzie la evenimentele de la CSM. Nimic. Niciun cuvânt. Nicio aluzie. Într-un stat în care judecătorii ameninţă şi unii intră şi în grevă din cauză că şeful CSM nu ţine cont de deciziile câtorva mii de judecători, subiectul este unul de prima pagină. Când în premieră sunt revocaţi membri ai CSM, între care şi fostul preşedinte al acestui organism, propus iniţial pentru un mandat curent de conducere, subiectul este unul exploziv şi preşedintele putea să-şi exprime o opinie. Nu a făcut-o. De ce? Pentru că magistraţi aflaţi în culpă şi sancţionaţi cu revocarea erau dintre oamenii săi de încredere.
Update Băsescu vrea să spargă USL cu mâna lui Ponta
Una din „cheile” ieşirii publice a lui Traian Băsescu a reprezentat-o tentativa de a sparge USL cu mâna lui Ponta. Spre deosebire de ieşirile sale anterioare, şi chiar spre deosebire de formularea din scrisoarea trimisă sâmbătă liderilor USL, a existat o nuanţare clară. Până mai ieri, Traian Băsescu cerea scoaterea din guvern a lui Liviu Dragnea si a lui Relu Fenechiu. În scrisoare, exprimarea era la plural: „îndepărtarea imediată din Guvern a miniştrilor care au dosare penale pe rolul instanţelor”. Am arătat mai sus că Traian Băsescu nu are niciun drept să solicite aşa ceva, mai mult, am arătat că Legea răspunderii ministeriale se aplică abia după o condamnare definitivă.
Ce a spus însă marţi Traian Băsescu? S-a referit expres doar la eliminarea din guvern a lui Relu Fenechiu. Şi chiar a recunoscut că legea nu-i permite să-l demită pe ministrul transporturilor. De ce s-a referit doar la Fenechiu este simplu de explicat. Băsescu speră că în urma presiunilor pe care le face împotriva lui Ponta, acesta să nu mai reziste şi să-l schimbe pe Fenechiu. Cum liberalii nu vor accepta niciodată aşa ceva, o demitere a lui Fenechiu ar putea sparge USL. Să ne reamintim, în 2009, PDL a scăpat de PSD prin înlocuirea ministrului Dan Nica de către premierul Boc. PSD nu a fost de acord şi a părăsit guvernarea.
Acum Traian Băsescu a utilizat tot arsenalul din dotare pentru a face presiuni asupra liderilor USL şi în special asupra lui Victor Ponta: „Sigur ca nu o sa placa multor tari ca ministri care au dosare pe rol sunt in Guvern”, „au subordonat interesul national interesului politic”, „pun mai presus de interesul national interesele de partid”, „Credeti ca statele membre UE nu-si pun problema – ma frate, da din ce e facut ministrul ala al Transporturilor de sacrifica astia interesele tarii pentru el?” .
Pentru electoratul mai puţin instruit, pentru aliaţii din străinătate, aceste afirmaţii dau bine.
Dar Traian Băsescu uită că şi „Europa” în contrazice. Chiar luni seara, în parlament, Claude Mignon, preşedintele APCE a declarat (una dintre foarte puţinele afirmaţii corecte făcute – n.a.) a afirmat cu subiect şi predicat: „Orice persoană care este condamnată trebuie să renunţe imediat la mandat”. Ori una este un demnitar cu dosar în judecată şi alta este un demnitar condamnat. Şi repetăm, legislaţia Română introduce sancţiunea revocării doar în cazul condamnării definitive. Dacă ar fi de bună credinţă, şi nu ar pune beţe în roate actualei guvernări, Traian Băsescu ar trebui să arate celor din străinătate pe care îi invocă, ce prevede legislaţia românescă în domeniu. Deşi, „ambasadele” trebuie să cunoască prevederile din legile româneşti.
Etichete:INAINTE DE A INTRA LA "MITITICA!", PISICU' SI PAIATA EUROPEI TRAIAN BASESCU SI DELIRUL SAU IMPOTRIVA LIDERILOR USL
PREMIERUL VICTOR PONRA ATAC DUR LA TRAIAN BASESCU:ACESTA VREA CA ROMANIA SA NU ADERE LA SCHENGEN!
Premierul Victor Ponta a declarat, marţi, de la aeroportul Henri Coandă că nu se poate simţi jignit de declaraţiile preşedintelui Traian Băsescu, mai ales în contextul în care se numără printre cei 7,4 milioane de români care se simt jigniţi de simpla prezenţă a şefului statului.
Vreau să spun că am efectuat vizita în Danemarca în aceeaşi intenţia şi strategie de a discuta cu partenerii nostri europeni, despre colaborarea economică, investiţii şi crearea de locuri de muncă. şi de problemele la zi.
M-am bucurat foarte mult să aud susţinerea în continuare pentru admiterea României în spaţiul Schengen.
Vreau să vă spun că mă aflu în funcţia de prim ministru pentru a face ceea ce presupune această funcţie: să fac atât pe plan intern cât şi pe plan extern astfel încât să asigurăm o viaţă mai bună pentru România.
Să comentez ce spune preşedintele nu intră în fişa postului. Am aflat că Băsescu a ţinut conferinţă de presă. Mă bucură. Eu sunt cu munca, dânsul este cu băgat strâmbe. Să nu vă supăraţi, dar să fac o analiză a declaraţiilor lui Băsescu, asta va face presa. Eu am treburi de făcut în România.
Nu mă intereseză jignirile domnului preşedinte. Pe mine nu mă poate jigni Băsescu. Sunt printre cei 7,4 milioane de români care sunt jigniţi de prezenţa lui Traian Băsescu
Principalul adversar al aderării României la Schengen este chiar Train Băsescu. El găseşte motive să nu fim primiţi. În timp ce eu merg şi discut cu liderii europeni să-i conving, ministrul de externe şi Crin Antonescu fac eforturi diplomatice, preşedintele face în aşa fel încât să nu fim primiţi.
După ce Traian Băsescu a obţinut cea mai mare tăiere de fonduri aplicabilă unei ţări, eu nu înţeleg această atitudine negativă.
Constat faptul că preşedintele se bucură. Văd că e foarte nefericit că am deblocat POSDRU, domnia sa şi-ar fi dorit să nu dăm bani oamenilor. Obligaţia mea faţă de cei care m-au votat este de merge mai departe. Am deblocat şi fonduri europene, o să intrăm şi în Schengen.
Primul ministru al Danemarcei a spus foarte clar că susţine intrarea României în Schengen.
Ştie foarte bine (preşedintele Traian Băsescu-n.r.) că decizia care se va lua, sau va fi amânată, în martie are legătură în principal cu considerente de politică internă dintr-un stat sau altul şi nu din România, dar important este că eu sunt decis până în ziua Consiliului JAI ca toţi reprezentanţii Guvernului să continuăm aceste eforturi diplomatice. Dacă în martie se va amâna din nou, aşa cum s-a amânat şi în 2011, vom face aceleaşi eforturi în octombrie. Eu, spre deosebire de domnul preşedinte Băsescu, am în faţă destui ani în care să lupt şi să şi obţin rezultate pentru România, nu doar să contabilizez eşec după eşec, cum a reuşit domnia sa
Vorbele domniei sale nu valorează nimic, nici pentru mine şi, după cum mi-am dat seama, nici pentru români. Poate valorează pentru cei din PDL care trebuie să voteze favoritul sau favorita domnului preşedinte la conducere, dar nu cred că poţi şi merită să faci conferinţă de presă de la Administraţia Prezidenţială ca să faci campanie electorală într-un partid politic. Să meargă preşedintele la sediul PDL, în Modrogan, să facă de acolo campanie, că face campanie cu Administraţia Prezidenţială, cu nelipsita culoare mov în spate. E un lucru ridicol şi cred că îl pune într-o situaţie proastă
Băsescu să nu se mai uite la televizor. Sau să se uite numai la B1, dar o să mă vadă şi la B1. Eu am în faţă destui ani, spre deosebire de domnul Băsescu, pentru a demonstra ceea ce pot realiza în politică. Indiferent ceea ce spune, îl voi tratat cu condescendenţă. Fiecare preşedinte şi primul ministru îşi îndeplineşte atribuţiile sale constituţionale.
Să remarcaţi că nu am ieşit niciodată cu declaraţii decât ca răspuns.
Etichete:PREMIERUL VICTOR PONTA ATAC DUR LA TRAIAN BASESCU:ACESTA VREA CA ROMANIA SA NU ADERE LA SCHENGEN!
NOLWEEN LEROY – LA JUMENT DE MICHAO!

References: CCR 

CCR 
 CCR 

CCR 
 CCR 
 CSM

 CSM